# Recuerdos de viaje

Recuerdos de viaje, op. 71, és un recull de set peces per a piano, compostes per Isaac Albéniz entre 1886 i 1887 i publicades aquest darrer any com a col·lecció, quan Albéniz vivia a Madrid amb la seva esposa i els seus fills Blanca i Alfonso.

## Fonts i Opus

Es tracta d'una col·lecció d'obres que van ser compostes en moments diferents entre 1886 i 1887. El número d'opus sota el qual es solen envoltar totes elles (Op. 71) apareix com indicador de la tercera peça – “Alborada” – i, no obstant, altres com els números 1 i 2 han quedat en diversos documents amb altres numeracions. Els catàlegs han pres com primera font la primera edició impresa de la col·lecció (Madrid: A. Romero, 1886 – 1887), ja que no es conserva el manuscrit de cap d'elles.

## Els seus viatges

Abans d'establir la seva residència a Madrid (a on es quedarà entre 1885 i 1889), Albéniz va gaudir d'una formació i una vida concertística important. Aquest fet el va portar a recórrer gran part de la geografia espanyola (mantenint sempre com focus de residencia Barcelona i Madrid) i part de l'estranger – Alemanya, Brussel·les, Praga, Budapest, Puerto Rico i Cuba -.
Les referències d'aquesta obra (sobretot els seus títols poètics) ens transporten a regions del sud de la Península: “En la Alhambra” a Granada, “Puerta de tierra” a Cadis, “Rumores de la caleta” a Màlaga... Als seus viatges per aquestes zones podem trobar la possible font d'inspiració. Així doncs, és necessari citar la gira que va realitzar durant els seus estudis al Real Conservatorio de Madrid (1868 – 1874) per Úbeda, Jaén, Còrdova, Granada, Lucena, Salar i Màlaga- amb la que comença a fer-se un nom-. També esmentar la seva tornada a Granada el juliol de 1881, ciutat predilecta del compositor i pianista.

## Peces
### 1. En el mar

Dedicada: “A la Excma. Sra. Condesa de Santovenia”.
Al concert celebrat a Barcelona (Teatre Espanyol) el 30 d'octubre de 1888 es va presentar com “Barcarola (núm. 1) de los recuerdos de viaje (obra 57)”. També apareix amb el mateix nom a l'edició londinenca de 1891 (Barcarole).

### 2. Barcarola – Leyenda.

Dedicada: “A mi querido amigo Plácido Gomez de Cadiz”.
A vegades es troba numerada com op. 67 pel motiu del contracte de cessió de propietat a Antonio Romero (20 de juliol de 1886), al qual no es diu res sobre la seva pertinença a la col·lecció i esta etiquetada autònomament. Torres hipotetitza al voltant de la seva possible concepció independent i una posterior inclusió dins del conjunt Recuerdos de viaje.

### 3. Alborada.

Dedicada: “A mi buena y distinguida discipula señorita Rafaela de Llorens”.
És la primera peça que apareix etiquetada com a op. 71, número que engloba a tota la resta.

### 4. En la Alhambra.

Dedicada: “Recuerdo á la Sra. Dª. Belen Gaston de Moya”.
Aquesta peça fou una de les escollides per a ser interpretada al famós concert que Albéniz va oferir a la Sala Érard (secció francesa) amb motiu de l'Exposició Universal de Barcelona de 1888. Per aquest esdeveniment es va subtitular: “Capricho”.

### 5. Puerta de tierra.

Dedicada: “A mi buena discipula Señorita Isabel de Parlade”.
El títol fa referència a un dels monuments més famosos que da entrada a la ciutat de Cadis. És important esmentar també que es tracta de la mateixa obra que Andalucía – Bolero (nº 5, Londres: Carlo Duci, 1889).

### 6. Rumores de la caleta.

Dedicada: “A mi Ilustre amigo el Excmo. Sr. General Lopez Dominguez.
Subtitulada com "Malagueña".

### 7. En la playa.

Dedicada: “A mi buena discípula la Srta. Paulina de Baüer”.

## Referències

* 1 2 3 Alarcón Hernández, Joana «Biografia». Isaac Albéniz: artista i mecenes. Museu Diocesà de Barcelona., 2009, pàg. 246- 248.
* 1 2 3 4 5 6 7 8 Torres, Jacinto. Catálogo sistemático descriptivo de las obras musicales de Isaac Albéniz (en castellà). Madrid: Instituto de Bibliografía Musical, 2001, p. 323 - 332. ISBN 84-607-2854-4.

## Bibliografia

* Alarcón, Joana. Isaac Albéniz: artista i mecenes. Barcelona: Museu Diocesà de Barcelona, 2009.
* Torres, Jacinto. Catálogo sistemático descriptivo de las obras musicales de Isaac Albéniz (en castellà). Madrid: Instituto de Bibliografía Musical, 2001. ISBN 84-607-2854-4.